Landets svinefarme vokser og vokser - men det er godt for miljøet, siger Dansk Landbrug.  Der bliver færre og færre farme - til gengæld bliver de stadig større. Ved udgangen af 2005 var der 8900 brug med slagtesvin. I løbet af 2006 blev der nedlagt godt 1700 bedrifter og nyetableret 300. Ifølge Dansk Landbrug indebærer det miljøfordele i form af mindre spredning af ammoniak i naturen, når gamle staldsystemer skrottes, og nye bygges. Det skyldes, at man udfaser de såkaldte fuldspaltegulve, som grisene går på i staldene. Når dyrene udelukkende går på disse gulve, falder gødningen ned på et stort areal, og derved fordamper der mere ammoniak. Loven tillader i dag landmænd at have op til 950 dyreenheder pr. ejendom. /ritzau/

Referat:
Store nye staldsystemer gavner miljøet